Z A P I S N I K
sa 27. sjednice Vijeća Gradske četvrti Peščenica - Žitnjak 
održane 29. kolovoza 2023. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Lorena Sajković, Ljiljana Ivanac, Zvonko Dumančić, Dragan Vučić, Marko Korošec, Marijan Ćužić, Zdravko Čabraja, Ramiza Memedi, Renata Vojnović, Gloria Glibo, Ivana Atlija, Darko Stošić, Mario Sobočan, Đurđica Radaković Groš



Odsutni članovi Vijeća:
Antonija Komazlić, Ana Miloš, Marko Jelenčić

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.
Konstatira se da u radu sjednice sudjeluje 16 vijećnika čime su stečeni uvjeti za pravovaljano odlučivanje.

Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 26. sjednice Vijeća GČ.
Bez rasprave, Vijeće, jednoglasno, usvaja zapisnik 26. sjednice. 

Predsjednik Vijeća predlaže usvajanje dnevnog reda bez posljednje dopune točkom  „Prijedlozi zaključaka o davanju mišljenja po čl. 86. Statuta Grada Zagreba“, o kojoj su vijećnici obaviješteni putem maila, obzirom da je mišljenja kako u dnevnom redu po toj točki nema ništa od posebnog interesa za Gradsku četvrt Peščenica – Žitnjak.
Sukladno predloženom, predsjednik, daje prijedlog dnevnog reda na glasanje te se utvrđuje da je jednoglasno donesen sljedeći



DNEVNI RED



1. Prijedlog zaključaka o pokretanju procesa dogovora o omogućavanju korištenja i privođenja svrsi zemljišta na k.č. 3295/3 te na dijelovima k.č.br. 3296/4, 4353/17, 3299/1, 3299/4  sve k.o. Peščenica u javnu zelenu površinu - javni park

2. Prijedlozi zaključaka o davanju mišljenja o zakupima i mogućnosti raspolaganja zemljištima  na području GČ Peščenica-Žitnjak

3. Prijedlog zaključka o preimenovanju ulica na području Mjesnog odbora Ivanja Reka

4. Prijedlozi zaključaka o rješavanju aktualne komunalne problematike na području Gradske četvrti

5. Predlaganje kandidata za suce porotnike Županijskog suda u Zagrebu 

6. Izvješća, pitanja i prijedlozi.





Ad 1. Prijedlog zaključaka o pokretanju procesa dogovora o omogućavanju korištenja i privođenja svrsi zemljišta na k.č. 3295/3 te na dijelovima k.č.br. 3296/4, 4353/17, 3299/1, 3299/4  sve k.o. Peščenica u javnu zelenu površinu - javni park

Predsjednik uvodno obrazlaže prijedlog zaključka te prijedlog daje na glasanje nakon čega Vijeće, bez rasprave, jednoglasno, donosi
Z a k lj u č a k
o pokretanju procesa dogovora o omogućavanju korištenja i privođenja svrsi zemljišta na k.č. 3295/3 te na dijelovima k.č.br. 3296/4, 4353/17, 3299/1, 3299/4  sve k.o. Peščenica u javnu zelenu površinu - javni park

1. Nastavno na Zaključak Vijeća Gradske četvrti Peščenica - Žitnjak i Vijeća Mjesnog odbora Ferenščica donesen 17. srpnja 2023., Vijeće Gradske četvrti Peščenica - Žitnjak razmotrilo je odgovor Gradskog ureda za obnovu, izgradnju, prostorno uređenje, graditeljstvo i komunalne poslove te traži pokretanje procesa  dogovora od nadležnih gradskih ureda o korištenju zemljišta na navedenim k.č. s ciljem privođenja svrsi zemljišta u javnu zelenu površinu - javni park, a koja je i navedena kao takva u važećem UPU Grada Gospića - jugozapad (21/2005).
2. Vijeće Gradske četvrti Peščenica - Žitnjak traži da Gradski ured za mjesnu samoupravu, promet, civilnu zaštitu i sigurnost pokrene proces postizanja dogovora sa Sveučilištem u Zagrebu - Agronomski fakultet, tvrtkom Dalekovod d.d. te Hrvatskim vodama o korištenju zemljišta i privođenju svrsi zemljišta do rješavanja imovinsko-pravnih odnosa.
3. Ovaj zaključak dostaviti će se Gradskom uredu za mjesnu samoupravu, promet, civilnu zaštitu i sigurnost, Gradskom uredu za upravljanje imovinom i stanovanje i Gradskom uredu za obnovu, izgradnju, prostorno uređenje, graditeljstvo i komunalne poslove.


Ad 2.	Prijedlozi zaključaka o davanju mišljenja o zakupima i mogućnosti raspolaganja zemljištima  na području GČ Peščenica-Žitnjak
Predsjednik unutar ove točke navodi dva prijedloga te ih zasebno daje na glasanje.
 Vijeće, bez rasprave, sa 15 glasova ZA i 1 glas suzdržan, donosi
Z A K L J U Č A K
o davanju mišljenja o mogućnosti raspolaganja z.k.č.br. 6098/400 k.o. Grad Zagreb

1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora Savica Šanci kojim je doneseno mišljenje o zahtjevu Gradskog ureda za upravljanje imovinom i stanovanje KL: 944-01/22-001/770; URBROJ:251-11-33 -1/003-23-9 o mogućnosti raspolaganja zemljištem na z.k.č.br 6098/400 k.o. Grad Zagreb upisanom kao „Savica I. livada i oranica“ površine 4017 m2.
1. Vijeće podržava mišljenje Vijeća MO Savica Šanci te također nije suglasno s raspolaganjem zemljištem na z.k.č.br 6098/400 k.o. Grad Zagreb u svrhu kupoprodaje nekretnine.
1. Zaključak Vijeća MO Savica Šanci je prilog ovom zaključku. 
1. Ovaj zaključak dostavit će se Gradskom uredu za upravljanje imovinom i stanovanje. 

Vijeće, bez rasprave,  jednoglasno, donosi

Z a k lj u č a k
o davanju mišljenja o mogućnosti raspolaganja građevinskim zemljištem na građevinskoj čestici koja se predlaže formirati od k.č.br. 2993/1 k.o. Peščenica i k.č.br.4929/1 k.o. Resnik u svrhu ishođenja rješenja o utvrđivanju građevinske čestice za postojeće građevine

1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora Vukomerec kojim je doneseno novo mišljenje o zahtjevu stranke Mare Čar zastupane po odvjetničkom uredu Tamara Mikac iz Zagreba za suglasnost Grada Zagreba u svrhu ishođenja rješenja o utvrđivanju građevinske čestice za postojeće građevine na čestici koja će se formirati od k.č. 2993/1 k.o. Peščenica i dijela čestice k.č. 4929/1 k.o. Resnik

2. Vijeće podržava mišljenje Vijeća MO Vukomerec te je također suglasno s raspolaganjem građevinskim zemljištem u svrhu ishođenja rješenja o utvrđivanju građevinske čestice za postojeće građevine.

3. Ovaj zaključak dostavit će se Gradskom uredu za upravljanje imovinom i stanovanje. 


Ad 3. Prijedlog zaključka o preimenovanju ulica na području Mjesnog odbora Ivanja Reka
Predsjednik uvodno obrazlaže prijedlog zaključka. Obzirom da na području GČ P-Ž već postoji Šetnica Vesne Parun, a  VMO Ferenščica prethodno je predložilo na svom području imenovanje javne površine imenom Cico Kranjčar, predsjednik predlaže da se izostave nazivi ulica koji već postoje ili su zatraženi za područje Gradske četvrti (Ulica Cice Kranjčara i Ulica Vesne Parun) te da za iste Odbor za imenovanja predloži alternativu.
[bookmark: _GoBack]Vijećnik Ćužić predlaže da se od VMO Ivanja Reka zatraži da oni predlože alternativne nazive tih dviju ulica.
Predsjednik daje uputu kako zaključak VMO Ivanja Reka, u tom slučaju, svakako mora biti donesen na idućoj redovnoj sjednici Vijeća Mjesnog odbora u rujnu te prijedlog daje na glasanje.
Bez rasprave, Vijeće, jednoglasno, donosi

Z a k l j u č a k
o prijedlogu preimenovanja ulica na području MO Ivanja Reka


1. Vijeće Gradske četvrti Peščenica-Žitnjak Zaključke Vijeća Mjesnog odbora Ivanja Reka KLASA:024-08/23-003/1449; URBR:251-13-11-11/003-23-5, 6, 7, 8 donesene na 28. sjednici Vijeća dostavlja na postupanje Odboru za imenovanje naselja, ulica i trgova Gradske skupštine Grada Zagreba i Gradskom uredu za katastar i geodetske poslove u svrhu poduzimanja odgovarajućih postupaka sa ciljem preimenovanja ulica na području MO Ivanja Reka kako slijedi:
· preimenovanje Ulice Vladimira Arka u Ulicu Srećka Lipohara
· preimenovanje Ulice Ivana Šarića u Ulicu Josipa Kužea

2. Vijeće traži da, sukladno obrazloženju ovog zaključka, Vijeće Mjesnog odbora Ivanja Reka na idućoj redovnoj sjednici u rujnu predloži nova imena ulica
· Ulica Antuna Bonifačića 
· Ulica Filipa Lukasa 
3. Ovaj Zaključak dostavit će se Odboru za imenovanje naselja, ulica i trgova Gradske skupštine Grada Zagreba i Gradskom uredu za katastar i geodetske poslove. 


Ad 4. Prijedlozi zaključaka o rješavanju aktualne komunalne problematike na području Gradske četvrti
 Predsjednik predlaže da se zaključci izglasaju skupno te prijedloge daje na glasanje.
Bez rasprave, Vijeće, jednoglasno, donosi
Z a k lj u č a k
o očitovanju na pritužbu zbog remećenja reda i mira stanovnika u blizini  sportskih igrališta SRC „Peščenica“

 
1. Vijeće Gradske četvrti  razmotrilo je pritužbu Davora Nikolića upućenu putem Odbora za predstavke i pritužbe Gradske skupštine Grada Zagreba zbog  remećenja reda i mira stanovnika prevelikom razinom buke i prometnim zagušenjem okolnih ulica prilikom održavanja nogometnog turnira od 9. do 11. lipnja 2023. na sportskom igralištu SRC „Peščenica“

2. S obzirom da je Grad Zagreb u svojstvu vlasnika sportskih terena iste dao u zakup Nogometnom klubu „HAŠK – 1903“, rješavanje problema vezanih uz korištenje predmetnih nekretnina nije u nadležnosti Vijeća Gradske četvrti Peščenica – Žitnjak već nadležnog gradskog ureda. 

3. Vijeće smatra da se u slučaju opetovanog kršenja reda i mira građani trebaju obratiti policijskoj službi nadležnoj za nadzor i održavanje javnog reda i mira. 

4. Ovaj zaključak dostavit će se Odboru za predstavke i pritužbe Gradske skupštine Grada Zagreba. 



Z a k lj u č a k
o pokretanju izrade prometnog rješenja za biciklistički promet u Ulici Donje Svetice, od Ulice kneza Branimira  do Planinske ulice

1. Vijeće Gradske četvrti Peščenica - Žitnjak traži  pokretanje izrade prometnog rješenja za odvojeni biciklistički promet na dijelu ulice Donje Svetice od Ulice kneza Branimira do Planinske ulice s ciljem unaprjeđenja biciklističkog prometa u ovom dijelu Gradske četvrti.
1. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost. 
Z a k lj u č a k
o donošenju prometnog rješenja za ulice Hrastelnička, Farkašićka i Letovanićka

 
1. Vijeće Gradske četvrti  traži donošenje optimalnog prometnog rješenja za ulice Hrastelnička, Farkašićka i Letovanićka s ciljem bolje prometne regulacije, a s obzirom na doneseno prometno rješenje i skoru izgradnju produljenja Ulice Nikole i Bože Bionde. 

2. Vijeće traži da se prometnim rješenjem obuhvati Hrastelnička ulica, Farkašićka, odvojak Letovanićke ulice (20 - 40 i 1 - 17) te njihov spoj na Letovanićku i križanje s Ulicom Nikole i Bože Bionde.

3. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.  



Ad 5. Predlaganje kandidata za suce porotnike Županijskog suda u Zagrebu 
Predsjednik prijedlog daje na glasanja, nakon čega Vijeće bez rasprave, jednoglasno donosi

Z a k l j u č a k
o predlaganju kandidata za suca porotnika  
Županijskog suda u Zagrebu
	

1.  Za suca porotnika Županijskog suda u Zagrebu predlaže se Josip Došen.
2. Ovaj Zaključak dostavit će se Gradskoj skupštini Grada Zagreba, Odboru za izbor i imenovanja.

Ad 6.	Izvješća, pitanja i prijedlozi.

Predsjednik otvara raspravu, a za riječ se javlja vijećnik Ćužić.
Vijećnik Ćužić moli službeno očitovanje nadležnih vezano uz planirani datum otvorenja DV u Ivanjoj Reci. Osim toga moli da se poduzme nešto vezano uz problem komaraca te predlaže da se pošalje upit za dodatna zaprašivanja za područje Ivanje Reke i Resnika.
Predsjednik navodi kako će se zatražiti dodatno zaprašivanje za područje čitave GČ te navodi kako je ove godine bilo manje prijava građana nego proteklih godina.

Obzirom da  više nema pitanja kao niti prijedloga, ovom točkom dnevni je red iscrpljen te predsjednik zaključuje sjednicu u 19:00 h.

Zapisnik vodila:
Iva Dujić Horvat, dipl. politolog


KLASA:024-08/23-002/
URBROJ:251-13-11-11/001-23-3
Zagreb, 29. kolovoza 2023.


                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl. politolog 
